Burmesisk pyton

Burmesisk pyton (Python bivittatus ) er en reptilart i familien pytonslanger. Burmesisk pyton er en stor kvelerslange, som normalt blir 3,7 meter lang.

Habitat 
Den burmesiske pytonen er «innfødt» (native) i Sørøst-Asia.

Biologi og størrelse 
Burmesisk pyton er ofte lista som den tredje lengste slangen i verden, med nettpyton som den lengste, etterfulgt av grønn anakonda (denne listen er ofte høyt debattert med svært få verifiserte påstander og lite bevis). Den lengste verifiserte burmesiske pytonen var i fangenskap og het "Baby". Den ble målt til ca. 5,5 meter (18 feet). Det har også blitt funnet en håndfull av enkelte burmesiske pytoner som er på samme størrelse, som har blitt fjernet fra Everglades allerede.

Som invaderende art i Florida 
Arten er nå en invaderende art i Sør-Florida. Invaderende art er organismer som sprer seg utenfor sine naturlige leveområder eller som utvider sitt forekomstareal (problemvekst) og som kan være skadelig for det nye økosystemet.  Det er hovedsakelig 3 grunner til at arten befinner seg her: 

 Slangene ble importert i den eksotiske kjæledyrhandelen, hvor mange ble kjøpt av eiere med lite kunnskap om hvordan disse dyrene vokser og hvilket ansvar det innebærer å eie en. Etter hvert som de harmløse baby-slangene vokser i rasende fart, i likhet med appetitten deres, klarer ikke eierne lenger å ta seg av reptilene eller føler seg ikke komfortabel med det. Mange har derfor sluppet burmesiske pytoner ut i Everglades, siden de så på det som den letteste måten å bli kvitt dyret på. 
 Orkanen Andrew i 1992, en kategori 5 orkan, gjorde stor skade i Sør-Florida og slapp løs mange eksotiske dyr da bur og hus ble ødelagt. 
 Mennesker slipper de løs med vilje. Noen slipper løs slangene for å starte en egen "koloni", og fordi de ønsker å skape et zoo-lignende landskap i Sør-Florida - og eller fordi de liker dyret og ønsker å se det i sitt eget miljø. Dette høres kanskje usannsynlig ut, men det er faktisk opphavet til flere arter, eksempelvis europeisk stær og brasiliansk peppertre.

Referanser

Eksterne lenker 

Pytonslanger